Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky  

2.  Zahraničná pracovná cesta:
Belgické kráľovstvo, 1.4.2019 (00:01) - 5.4.2019 (23:59); 8.4.2019 (00:01) – 12.4.2019 (20:40); 15.4. 2019 (00:01) – 18.4.2019 (23:59)
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci apríl 2019 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2019. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Na začiatku mesiaca apríl som sa venovala príprave V4 Konferencii k digitálnej transformácií, ktorá sa uskutoční dňa 6.júna 2019 v Bruseli. V rámci príprav som komunuikovala s rečníkom za Európsku komisiu, DG RTD ktorý bude v prvom paenli konferencii a tiež s moderátorkou podujatia, ktorej som poskytovala všetky potrebnéé informácie. Taktiež som na podujatie pripravovala otázky pre rečníkov za všetky tri panely a venovala som sa propagácii podujatiu. 
Taktiež som sa venovala sledovaniu mojich tém v rámci Horizontu 2020, ako aj detailnému sledovaniu príprav nadchádzajúceho rámcového programu Horizon Europe. Zúčastnila som sa na podujatiach, ktoré súvisia s mojou agendou za účelom výmeny informácií a aktualít pri príprave Horizon Europe či posilnenia spolupráce. Okrem iného som konzultovala možnosti zapojenia sa do H2020 pre slovenské subjekty, vyhľadávala možnosti zapojenia i medzinárodných partnerstiev. Stretla som sa taktiež so zástupcami Európskej komisie, zahraničných univerzít či vedeckých inštitúcií za účelom zvýšenia povedomia o slovenskej vede, výskume a inováciách. Taktiež som sa zúčastnila tradičného stretnutia V4 styčných kancelárii, kde sme si detailne prešli program V4 Tréningu pre projektových manažérov a tiež pripravovanú V4 konferenciu k téme digitálnej transoformácie. Podrobný záznam zo všetkých stretnutí a podujatí je uvedený v časti 3, resp. 4 tejto správy. 
Podrobnejší záznam o mojich ďalších aktivitách a témach, na ktorých som pracovala sú uvedené nižšie v tejto správe.  

Podpora zapájania sa do medzinárodných projektov a pri ich implementácii
V mesiaci apríl som posielala informácie o medzinárodných konferenciách a podujatiach, ktoré by napomohli slovenským subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som posielala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. Viedla som tiež kontzultácie so záujemcami o účasť v H2020. 
V rámci lepšej spolupráce s ostatnými kanceláriami v rámci V4 sme sa stretli na neformálnom tradičnom stretnutí, kde sme diskutovali najmä prípravu V4 tréningu pre projektových manažérov, ktorý sa konalo koncom mesiaca.  
Pravidelne som komunikovala s národnými delegátmi a NCP za moje oblasti za účelom výmeny informácií k implementácií H2020 a hlavne k novým informáciám k príprave Horizon Europe. Okrem iného som sa stretávala s kolegami z iných styčných kancelárií a zástupcami európskych inštitúcií (EK, EP, Rada EÚ) za účelom výmeny aktuálnych informácií týkajúcich sa Horizontu 2020 a príprave Horizon Europe. 
Účasť na konferenciách, seminároch a programových výboroch 
Prehľad všetkých podujatí, seminárov a stretnutí, ktoré som absolvovala za mesiac marec je uvedený v časti 4 tejto správy.  
IGLO Core
Na zasadnutí IGLO Core boli na programe hlavne štyri hlavné témy. Jednou z nich boli usmernenia pre fungovanie IGLO skupiny, počas ktorého sme si prešli nové zmeny v usmernenení a zároveň aj všetky navrhované zmeny schválili. V rámci tohto bodu sme tiež odhlasovali členstvo moldavskej styčnej kancelárie – MOST, ktorá bola oficiálne prijatá za nového člena IGLO. Ďalším dôležitým bodom bola neformálna výmena aktualít ohľadne HE.  
UKRO aktualizovali informácie ohľadne brexitu pre záujemcov o rámcové programy, keďže vládny dokument sa nezmenil od novembra minulého roku. Zatiaľ je jasná pozícia na ERASMUS+, ktorého by mala byť VB súčasťou bez ohľadu na scenár brexitu. Čo sa týka rozpočtu, prípadne participácie VB na ňom, zatiaľ nie je nič jasné, keďže o ňom rokuje len EU27, bez VB. 
Jakob sa pýtal na plány VB nahradiť ERC, o ktorých písal Research Research. UKRO informáciu vyvrátilo s tým, že nič podobné sa vo VB nechystá. (AD Info: na toto a pýtali už aj na IGLO skupine pre zdravie, SwissCore potvrdilo, že v niečom plánujú s VB spolupracovať, ale zatiaľ schéma, na ktorom spolupracujú sa nedotýka výskumu. Ide o Institutional Framework Agreement a v júni bude jasnejšie čoho sa presne táto schéma bude dotýkať). 
Čo sa týka ďalších krajín mimo EÚ, Nórsko čaká na finálny MFF, bolo však prizvané EK do Tieňových výborov k misiám. Švajčiarsko prizvané nebolo. EK má svoju hierarchiu v tom, kto bude pozvaní do tieňových výborov aj v rámci asociovaných krajín. Zatiaľ nie je možné prizvať tie asociované krajiny, s ktorými ešte nie je dohoda. TURBO informovalo o návšteve J.E. Paqueta v Turecku a bola na ňom spomínaná aj téma statusu Turecka v HE. Izrael by mal byť plne asociovanou krajinou, nemalo by sa na jeho statuse nič meniť. 
Na záver sme si vymenili informácie ohľadne EIC informačnej kampane v jednotlivých členských krajinách. Tak ako na SR, tak aj v iných krajinách je proces organizácie veľmi chaotický a nie sú oslovovaní priamo zástupcovia ministerstiev či relevantných organizácií zodpovedných za rámcový program. Estónsko požiadalo o zaslanie nášho programu pre prípadnú inšpiráciu.

ERC IGLO Pracovná skupina 
Lucia Farina z ERCEA predstavila výsledky Synergy 2018 Call, výsledky štatistiky volania SyG 2019, ako aj nové funkcie tejto schémy. 
Pre nadchádzajúce výzvy sa plánujú uvoľniť pravidlá opätovného predloženia s nádejou, že o SyG požiada viac mladých vedcov. Vo výzve na rok 2020 by sa tiež mohlo zaviesť, že sa musia predložiť podporné listy všetkých hostiteľských inštitúcií. To má zabezpečiť, aby neexistovali žiadne administratívne problémy, ak sa Co-PI stane neoprávneným a aby od začiatku bolo jasné, že  HI súhlasí s podmienkami financovania.
V procese hodnotenia, ktorý fungoval dobre, nedôjde k žiadnej zmene. S ohľadom na výzvy ERC SyG naďalej pretrváva nízka účasť a úspešnosť vedeckých pracovníčok, nízka účasť EÚ 13 a nízky počet žiadostí mladých vedcov.
Druhým bodom stretnutia bola výmena informácií. KoWi informovalo, že je veľmi veľa žiadateľov, ktorí sa pýtaj na novú formu financovania projektov, tzv. lump sum financovanie. Nie je to zatiaľ dobre vysvetlené a je náročné pre žiadateľov grantu nájsť dostatočné informácie. SwissCore preto tiež pripravil informáciu so všetkými odpoveďami na najčastejšie otázky ohľadne LS financovania v PoC schéme. Ďalšou témou v rámci výmeny informácií boli tiež témy pre nadchádzajúce zasadnutia. Potenciálnymi témami sú ERC Stratégia k vedeckým pochybeniam a tiež hodnotenie rodových zaujatostí a možných procedúr. 
Programový výbor pre Zdravie, demografické zmeny a kvalitu života 
Zasadnutie programového výboru malo na programe niekoľko dôležitých bodov. Jedným z nich bola téma FET v oblasti zdravia. 
Jean-Francois Buggenhout z DG-CNCET C.4 Flagships informoval ČŠ o projektoch v oblasti zdravia v časti FET H2020. FET má štyri hlavné akcie: FET Open, FET Proactive, FET Flagships a Preparatory actions. Z celkového rozpočtu H2020 je priamo v programe FET pridelených 2,7 mil. EUR. Hlavným cieľom FET je spraviť z excelentnej vedeckej bázy v Európe komparatívnu výhodu odkrývaním radikálne nových technologických možností. Každá jedna z častí FET má svoje špecifiká. Zatiaľ čo napríklad FET Open je určená pre testovanie nových nápadov, FET Flagships sa zameriava na zdokonalenie technológií, aby mohli riešiť výzvy a problémy zjednocujúceho cieľa. 
Zdravie je pomerne obľúbenou a dôležitou témou v rámci FET Open projektov. V rokoch 2014-2018 bolo v rámci FET Open financovaných 72 RIA projektov súvisiacich s oblasťou zdravia. Celkovo tvorili až 40% a z časti FET Open bolo na ne určených 46% z rozpočtu. Časť programu riešila širšie technologické aplikácie a tiež rakovinu či neurodegeneratívne choroby ako napríklad Parkinson a Alzheimer. Primárne sa projekty zaoberali inovatívnymi nástrojmi alebo technológiami. Priamo v časti FET Open nie sú projekty s primárnym zameraním na personalizovanú medicínu, ale je tam 8 projektov, ktorých cieľ súvisí s personalizovanou medicínou alebo ich produkty môžu byť jednoducho adaptované na účely personalizovanej medicíny. 
Cieľom FET Proactive je identifikovať budúce a vznikajúce paradigmy s najvyšším potenciálom pre EÚ ekonomiku a spoločnosť. V rámci FET Proactive je tiež niekoľko projektov v oblasti zdravia, ale podstatne menej ako v prvej časti programu. 
FET Flaghsip je široko-škálové výskumné iniciatívy, ktoré vznikli okolo ambicióznej zjednotenej vízie. Ide o veľké vedecko-technologické výzvy, ktoré si vyžadujú interdisciplinárnu spoluprácu a zapájajú do procesu akadémiu a priemysel. Flagship trvajú 10 rokov a je tam zhruba 1mld. EUR na financovanie. Jeden z flagshipov je Human Brain Project, ktorého cieľom je pochopiť fungovanie ľudského mozgu a jeho ochorení a ďalej rozšíriť tieto zistenia pre budúcu medicínu, komputing a robotiku. Cieľom je vytvoriť tiež modely, na základe ktorých bude možné vybudovať ICT infraštruktúru na podporu tejto spoločnej snahy. V konzorciu je viac ako 400 vedcov, 112 partnerov z 24 krajín. Výhodou tohto flagshipu je že nemusia byť na každú tému vyhlasované výzvy, ale už sa to rieši priamo v rámci rozpočtu, ktorý je určený pre danú oblasť. HBP tiež poskytuje a buduje infraštruktúru (atlas mozgu, simulácie mozgu, neurovedecké dáta...). 
EK taktiež informovala o budúcnosti FET programu, ktorého časti FET Open a FET Proactive prejdú pod EIC. Flagshipy by mali zaniknúť ako také, ale ich cieľ bude ďalej pokračovať v rámci misií, ktoré budú novou časťou Horizontu Európa. Zatiaľ sa ale všetko rozhoduje v negociačnom procese. Okrem toho niektoré časti flagshipu by mali pokračovať aj v rámci partnerstiev. 
FET Preparatory actions sú CSA akcie, ktorých trvanie je 12 mesiacov. Indikatívny rozpočet je 1 mil. EUR na akciu. Ide o dvoj-fázové projekty. V prvej fáze bolo podaných 33 projektov, z ktorých 6 bolo vybratých 1.3.2019. Jedným z nich je napríklad projekt LifeTime, ktorého misiou je mapovať, pochopiť bunky pre liečbu počas choroby pacienta. Je v ňom zapojených viac ako 120 výskumníkov. Koordinátorom je MDC z Nemecka. 
Druhým dôležitým bodom bola aktualizácia pracovného programu pre oblasť zdravia na posledný rok H2020. V máji sa uskutoční formálne hlasovanie o pracovnom programe na posledný rok H2020. Zverejnenie pracovného programu by malo byť 28 júna 2019. V rámci tejto poslednej verzie je najväčšou zmenou nová prioritná oblasť: Contribution to the Call on Digital transfromation in health and Care. Zmenilo sa znenie niektorých výziev, ktoré súviseli s informačnými technológiami. Taktiež boli niektoré názvy výziev zmenené podľa komentárov ČŠ. Upravili sa mierne niektoré znenie výziev. EK ubezpečila delegácie, že všetky komentáre a navrhované zmeny boli zapracované do poslednej verzie programu. Čo sa týka tranzitného obdobia medzi H2020 a Horizont Európa, výmena návrhov prebehne na stretnutí PV 7. júna 2019. Ešte pred prvou výzvou je potrebné mať HE podpornú štruktúru (NCP) a pravidlá (minimálne štandardy), ktoré budú schválene ČŠ. Taktiež musí byť formálne nominovaný NCP v rámci podpornej štruktúry a prebiehajúci tréning.
MSCA IGLO Pracovná skupina 
Hlavnou témou MSCA pracovnej skupiny bola rodová rovnosť vo výskume. Thierry Devars z DG EAC sa vo svojej prezentácií venoval rodovej rovnosti v Horizonte2020 a bližšie sa pozrel na rodovú dimenziu v MSCA. Čl. 16 v H2020 hovorí o rodovej rovnosti a zastúpení žien v poradných orgánoch H2020 ako aj špecificky vo výzvach H2020. Záujemcovia o projekt musia tiež špecificky identifikovať ako je rodová rovnosť zabezpečená v projektových návrhoch. Priamo v MSCA sú tiež priamo identifikované podmienky, ktoré zabezpečujú ženám vedkyniam robiť výskum a získať grant aj popri materstvu (podmienky k materskej dovolenke, rodičovskej dovolenke, avšak nie financovanie!...). 40,1% poberateľov MSCA sú ženy a 47% MSCA grant sú ženy koordinátorky. Takmer 43% poberateľov MSCA IF grantu sú ženy. Najviac žien v MSCA podľa národnosti má Malta, Island a Thajsko. 
EK sa tiež zaoberá možnosťou pokrytia materskej alebo rodičovskej dovolenky grantom, resp. možnosťou mať príspevok počas rodičovskej alebo materskej dovolenky uvedený, ako oprávnený náklad v rámci grantu.
UKRO tiež poskytlo členom skupiny informácie z NCPs MSCA stretnutia. Jedna z noviniek, o ktorej boli NCP informovaní, je možnosť predĺženia grantu, pokiaľ to výskumník vyžaduje (napr. nejaké špeciálne problémy, PN...). Part-time práca v rámci projektu, je zatiaľ v diskusii, ale napríklad nebude možné pracovať z domu v domácej krajine, inak sa účinky mobility strácajú. Part-time pre výskumníka sa bude počítať na základe hodín odpracovaných za týždeň. 
Ďalšie stretnutie skupiny pre MSCA sa uskutoční 9.10. 2019 a potenciálnou témou by mohol byť widening. UKRO tiež informovalo o novom dokumente s aktualizovanými dátami k brexitu, ktoré následne sprostredkuje členom skupiny.
Prezentácia a popularizácia slovenského výskumu a inovácií
V4 Konferencia – Digitálna Transformácia 
Ako každý rok pripravujeme V4 konferenciu. Keďže tento rok predsedá V4 skupine Slovensko, preberáme štafetu hlavného organizátora. Témou podujatia je digitálna transformácia a štyri hlavné elementy Digitálnej Európy, ktoré sú umelá inteligencia, eGovernment, digitálne zručnosti a HPC. Konferencia poskytne priestor na prezentáciu úspešných firiem či výskumných tímov z nášho regiónu a okrem zviditeľnenia, poskytne tiež aj priestor na diskusiu jednotlivých aktérov so zástupcami Európskej komisie. V mesiaci marec som komunikovala s moderátorkou podujatia a s rečníkom na podujatie za SG RTD, Európskej komisie do prvého panelu.  Taktiež som sa venovala príprave otázok a oblastí pre rečníkov podujatia, ktoré budem následne počas prvej polovici apríla komunikovať s kolgami zo zvyšných styčných kancelárií a SZ HU pri EÚ. 
Prevádzkovanie informačného portálu
Počas apríla som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac apríl pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci apríl som prekladala faktúry pre SLORD z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:

Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Výbory, konferencie, podujatia

Apríl 2019	
Dátum	Čas	Miesto	Účastník (SLORD)	Účastníci	Podujatie	
2.4.2019	10:30 – 11:30	Neth-ER	
Terézia Lesayová 	 	
IGLO Core  	
2.4.2019	13:00 – 15:00	Neth-ER   	SLORD  		IGLO Open 	
4.4.2019	16:30 – 20:00	The Palace of the Academie  	
Terézia Lesayová  		EuroTech Future Research and Innovation Mission on Cancer  	
5.4.2019	11:30 – 13:00	Helmholtz Association  	Terézia Lesayová 
Terézia Lesayová  		ERC IGLO WG 	
9.4.2019	10:00 – 17:00	Hotel NH Collection Brussels Centre	Terézia Lesayová 		The Future of Gender Equality in European Research and Innovation 	
10.4.2019	10:00 – 17:00 	EK, Charlemange  	
Terézia Lesayová 		H2020 Programme Committee in the Configuration of Health, demographic change and wellbeing  	
11.4.2019	10:00 – 11:30	UKRO	Terézia Lesayová 		MSCA IGLO WG 	

Stretnutia a rokovania

Apríl 2019	
Dátum	Čas	Miesto	Účastník (SLORD)	Účastníci	Téma stretnutia	Záznam	
8.4.2019	10:30 – 12:00	CZELO   	SLORD	CZELO, PolSCA, SZ HU pri EÚ  	V4 Breakfast   	Témou pravidelného stretnutia s partnermi z V4 bola príprava V4 Konferencie k digitálnej transformácií. Okrem iného sme si na stretnutí vymenili novinky ohľadne prípravy Horizon Europe.  	
12.4.2019	09:30 – 11:30	SLORD 	SLORD	SK4ERA 	Porada k SK4ERA  	Priebeh projektu SK4ERA a jednotlivé aktivity.    	
11.4.2019	12:30 – 13:00	Place Lux	Terézia Lesayová 
	Marcela Linková – Genderaction 	Rodová rovnosť vo výskume  	Na stretnutí som sa s pani Linkovou rozprávala o rodovej rovnosti vo výskume a inováciách. 	
16.4.2019	12:30-13:30	Place Lux	Terézia Lesayová 	Grigorij Kogan – EK, DG RTD 	Zmeny na EK, DG RTD 	Nový organigram a zaradenie oblastí a tém za oblasť zdravia na DG RTD, EK. 	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
Podpora zapájania sa do medzinárodných projektov a pri ich implementácii
Je potrebné naďalej pokračovať v poskytovaní kvalitných konzultácií k príprave projektov EÚ. Okrem iného je potrebné, nie len pokračovať v poskytovaní cielených informácií a o možnostiach zapojenia sa do projektov, ale plne sa sústrediť na prípravu nového rámcového programu Horizon Europe. Taktiež je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé tieto informácie sú priebežne zverejňované na webe SLORD. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Je nevyhnutné sa v tomto období zamerať na výber tých správnych nominantov jednak pre tieňové výbory pre novovznikajúce klastre a jednak pre poradné orgány pre misie. V druhej polovici apríla budú jasné dátumy a deadline na zaslanie nominácií pre expertov do jednotlivých poradných výborov. V rámci misie pre rakoviny by mohli byť vhodnými kandidátmi pán Pavol Čekan, či napríklad prof. Eva Kováčiková zo SAV. Je veľmi dôležité vybrať do všetkých novovytváraných poradných výborov nominantov, ktorí budú môcť zastupovať SR záujmy vo všetkých oblastiach. Taktiež je v tomto smere potrebné veľmi dobre a úzko spolupracovať s národnými delegátmi a s  MŠVVaŠ SR. 
Informovanie a školenia
Je užitočné informovať o novinkách a stave posledných negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v rámcových programoch. Dilema o tom, aký status bude mať Veľká Británia po marci 2019 by sa mala čoskoro vyriešiť podľa toho, akú dohoda uzavrie EÚ s VB. Medzičasom je však dôležité z našej strany tento vývoj sledovať a vedieť informovať slovenskú vedeckú a výskumnú komunitu o prípadných zmenách. 
Okrem vyššie spomenutého je dôležité naďalej informovať o možnostiach zapájania sa do Horizontu 2020 a všetkých jeho pridružených programov a samozrejme podrobne informovať o príprave Horizon Europe. 
V tomto mesiaci sme organizovali ďalší V4 tréningu projektových manažérov, ktorý sa konal v dňoch 27. - 29.3. 2019. Budeme naďalej pokračovať v rozšírenom formáte tréningu v záujme ešte lepších networkingových príležitostí pre účastníkov aj pre iné krajiny a nechať tréning otvorený aj pre účastníkov z ostatných krajín EÚ28. Po tréningu sme získali spätnú väzbu od uchádzačov, ktorú som detailne zanalyzovala a budeme podľa nej, tak ako tomu bolo aj v minulosti, následne upravovať program, aby ďalšie školenie bolo ešte efektívnejšie a „ušité na mieru“. Toto trojdňové školenie nám ukázalo, že participanti oceňujú viac interaktívne sedenia a preto sa budeme snažiť v budúcnosti pokračovať v nastolenom trende a zapájať viac interaktívnych workshopov. Taktiež budeme v ďalšom tréningu ešte viac a detailnejšie informovať o Horizonte Európa, čím budeme v predstihu informovať našich aplikantov o možnostiach zapojenia sa do HE. Okrem samotného tréningu mali možnosť účastníci tréningu  zoznámiť s ďalšími projektovými manažérmi z iých krajín a tiež officermi z EK a iných inštitúcií. 
Taktiež je v tomto smere potrebné veľmi dobre a úzko spolupracovať s  národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií aj v rámci Tour de ERA. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav. 

Prezentácia a popularizácia slovenského výskumu a inovácií
Naďalej bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu, a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 
7.   Osobitne vyhodnotený očakávaný prínos ZPC
-

8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová 		
Dátum: 9.5.2019
								
Správu schválil:  prof. RNDr. Ján TURŇA, CSc., generálny riaditeľ